**Tic-tac**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am pus cu mâna noastră ”bombe”

În cluburi, fabrici şi-alte locuri

Şi aşteptăm senini ca focuri

Plăpânde vieţi să le sucombe.

Tic-tac…

Deşi-am emis pogon de acte,

Cu proceduri, cu legi şi norme,

Noi ignorăm aceste dogme

Şi nu le punem neam în fapte.

Tic-tac…

Crezându-ne grozavi experţi,

Şi superior privind poporul,

Noi nici măcar nu mimăm rolul

De oameni buni şi înţelepţi.

Tic-tac…

Deşi ne-aleargă iute ceasul,

Încă nu vrem să luăm aminte

Că e problema prea fierbinte

Şi brusc se va opri şi pasul.

Tic-tac…

Dacă o brumă de simţire

A mai rămas măcar în noi,

Hai să privim şi spre nevoi,

Căci ne vor număra la zile.

Tic-tac…